
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС


ШЕШІМ

	2026 жылғы «09» қыркүйек
	№ 104
	          Астана қаласы


	
Медициналық бұйымдардың қауіпсіздігін, сапасы мен тиімділігін тіркеу және сараптау қағидаларының 114-тармағына өзгеріс енгізу туралы

2014 жылғы 29 мамырдағы Еуразиялық экономикалық одақ туралы шарттың 31-бабының 2-тармағына, 2014 жылғы 23 желтоқсандағы Еуразиялық экономикалық одақ шеңберінде медициналық бұйымдар (медициналық мақсаттағы бұйымдар мен медициналық техника) айналысының бірыңғай қағидаттары мен қағидалары туралы келісімнің 4-бабының 2 және 4-тармақтарына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 92-тармағына сәйкес Еуразиялық экономикалық комиссия Кеңесі шешті:
1. Еуразиялық экономикалық комиссия Кеңесінің 2016 жылғы 12 ақпандағы № 46 шешімімен бекітілген Медициналық бұйымдардың қауіпсіздігін, сапасы мен тиімділігін тіркеу және сараптау қағидаларының 114-тармағы мынадай мазмұндағы «г» тармақшасымен толықтырылсын:
«г) өндіріске мерзімді (жоспарлы) инспекция жүргізу туралы өтініш Сапа менеджменті жүйесіне қойылатын талаптардың 35-тармағының екінші абзацында белгіленген мерзімде берілген және референттік мемлекеттің уәкілетті органы өтініш берушіден өндіріске мерзімді (жоспарлы) инспекция жүргізу туралы өтініштің және инспекциялайтын ұйыммен жасалған шарттың көшірмелерін қоса бере отырып, осындай өтініштің берілу фактісі туралы хабарлама алған жағдайларды қоспағанда, тіркеу дерекнамасында өндірісті инспекциялау нәтижелері туралы қолданыстағы есептің болмауы (қолданудың ықтимал тәуекелі 1-сыныбының медициналық бұйымдарын және қолданудың ықтимал тәуекелі 2а сыныбының стерильді емес медициналық бұйымдарын қоспағанда). Мұндай жағдайда тіркеу куәлігінің қолданылуын тоқтата тұруды референттік мемлекеттің уәкілетті органы өндірісті алдыңғы инспекциялауды жүргізу нәтижелері туралы есептің қолданылуы аяқталған күннен бастап 25 жұмыс күні өткеннен кейін жүзеге асыруы мүмкін.».
2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

Еуразиялық экономикалық комиссия Кеңесінің мүшелері:

